Mõntu (laev, 1951)

Mõntu (vene keeles Мынту, ametliku latinisatsiooni järgi ka Myntu, nimetatud Mõntu koha järgi) oli pärast Teist maailmasõda Soomes sõjakahjutasukuunarina ehitatud 3-mastiline puust purjelaev. Mõntu ehitati 1949. aastal Soomes Turus (Pansios) OY Laivateollisuus AB laevatehases sõjakahjude korvamiseks NSV Liidule. Kokku ehitati Soomes sõjakahjudeks 91 puukuunarit, Mõntu oli selle tehase 28. laev (ja ka kogu sarja 66. laev). Laev lasti vette 7. märtsil 1950 ja anti 29. mail 1951 NSV Liidule üle. Ta oli arvel Eesti Merelaevanduses ja teenis Läänemerel kaubalaevana. Ta kanti pärast 1959. aastat maha ja vrakk uputati aastatel 1959–1965 Tallinna lahe Kalarannas Tallinna Laevatehase/ Kolhoosidevahelise Laevatehase basseini muuli pikendusena. Tänaseni säilinud sõjakahjutasukuunaritest on Mõntul kõige rohkem säilinud originaalkehandit. Väga tihti on teadmata põhjusel arvatud, et see on hoopis sõsarlaev Ristna vrakk. Ometi on Eesti Meremuuseumis oleval ja 1975. aastal tehtud pildil selgesti näha, et antud vrakk kannab veel nime Mõntu. Ühes Eesti Meremuuseumi raamatus on kõrvuti pildid, kus allkirja järgi on ühel Mõntu ja teisel Ristna, aga tegelikult on üks ja sama laev. Foto: Robert Treufeldt Mõntu vrakk Kalarannast vaadatuna. Trümmikraed on veel alles. 9. veebruar 2005 Mõntu vrakk Kalarannast vaadatuna. Trümmikraed on juba osaliselt kadunud. 2. jaanuar 2011 Mõntu vrakk Kalarannast vaadatuna. Üks trümmikrae on veel alles. 31. august 2017 Mõntu vrakk vööri poole vaadatuna. 20. september 2017 Mõntu vrakk ahtri poole vaadatuna. 20. september 2017 Mõntu vraki ahter. 16. veebruar 2020 Sirpa Wahlqvist. "Sydämellä rakennetut seililaivat. Sotakorvauskuunareiden rakentaminen ja rakentajat F.W. Hollming Oy:n telakalla Raumalla 1945–1952". Turku 2011. Leht 342 Muinsuskaitseameti vrakiregister "Lugeja küsib. Laevarakk Tallina vanas Kalasadamas". Vastab Vello Mäss. Navigaator 4/ 2007. LK 10 "Kolhoosidevahelise laevatehase sadama kaitsemuulina kasutatav mootorpurjelaeva "Mõntu" vrakk Tallinnas Vana-Kalasadamas". 2. juuli 1975. Eesti Meremuuseumi fotokogu, MM F 841/3 "1954. Mootorpurjelaevad Raketa, Lutš, Saira, Tšaika, Kõpu, Mõntu, Ristna, Albatros". // 100 aastat kiilu all. Eesti lugu laevades. Eesti Meremuuseum. Tallinn 2015. Lk 81 "1954. Mootorpurjelaevad Raketa, Lutš, Saira, Tšaika, Kõpu, Mõntu, Ristna, Albatros". // 100 aastat kiilu all. Eesti lugu laevades. Eesti Meremuuseum. Tallinn 2015. Lk 80–81 Muinsuskaitseameti vrakiregistris nime "Ristna" all "Tallinna Kolhoosidevaheline Laevatehas. Sadamas kalalaevad ja kaitsemuulina kasutatav mootorpurjeka "Mõntu" vrakk". 20. juuli 1971. Eesti Meremuuseumi fotokogu, MM F 642/3 "Kolhoosidevahelise laevatehase sadama kaitsemuulina kasutatav mootorpurjelaeva "Mõntu" vrakk Tallinnas Vana-Kalasadamas". 2. juuli 1975. Eesti Meremuuseumi fotokogu, MM F 841/3 "Purjelaeva "Mõntu"(?) mudel Tallinna Kalatööstuslikus Merekoolis". 1970. aastad. Eesti Meremuuseumi fotokogu, MM F 1413/29 "Patarei vangla". Foto: Toomas Huik, mai 1995. Eesti Rahvusarhiivi Filmiarhiiv, EFA.519.0.162995 "mootorpurjeka "Mõntu" vrakk". Foto: Vello Mäss, suvi 2001. Eesti Meremuuseumi fotokogu, MM F 4095 "Mootorpurjekas "Mõntu" Tallinna Kolhoosidevahelises Laevatehases slipitee kõrval". Foto: Vello Mäss, suvi 2001. Eesti Meremuuseumi fotokogu, MM F 4552